ALGAE. 
oc 
bO 
cellulosa tenuissima, constructa est, quae sub in- 
cremento plantae successivo aequaliter elongan- 
tur atque per assimilationem succi nutritii per telam 
cellulosam advecti , successu temporis robustiores et 
consistentiores evadunt. Hocce aequali librarum in- 
cremento , una cum telae cellulosae interjectae ae- 
quali expansione, tubuli quoque diameter per aeta- 
tem plantae magis magisque ad justum illique prae- 
scriptum finem dilatatur et ita membrana opacior ple- 
rumque et saturatiore colore tincta observatur, quam 
in aetate juvenili. Ex hac membrana simplici forma- 
tus tubulus aerem in sinu fovet inclusum, qui elasti- 
citate sua plantae incrementum quam maxime admi- 
nistrare videtur. Aqueae enim particulae, quae non- 
imnquam in tubuli cavo conspiciuntiu*, per violentam 
quandam membranae laesionem illud ingressae sunt et 
plantae incrementum turbant. 
Hujus membranae fibrae parallelae si omnes in 
directione continua per totam tubuli longitudinem 
progrediantur, membranam continuam efficiunt et 
tubulus seu filum tubulosum, e tali membrana Con- 
structum , vocatur continuum *). Quando autem 
nominatae hbrae non per totam longitudinem directione 
continua progrediantur , sed certis, pro speciei diver- 
si) Praeeiinte Linneo Algarum filiformium tubuli simplices et indivisi 
filorum nomine hucusque veniebant tantum; divisi et ramosi e con- 
trario filamenta nominabantur. Quum autem in phaenogamis plan- 
tis antherarum fulcimina jam dudum filamenta audiant, in futurum, 
quo evitentur confusiones idearum, hujus generis tubulos Algarum, 
tam simplices, quam ramosos, fila nominandos esse reor. 
Continuum filum pro lubitu quoque aequale dicebatur. Quo au- 
tem Algarum rerminologia firmioribus nitatur fundamentis, ea tantuni 
illa in posterum aequalia nominzu merentur, quorum superficies 
neque depressionibus , neque protuberantiis notata est, ut ita filum 
continuum aeque ac geniculatum aequale vel inaequale esse possit. 
